  Майя Бывальцева Вуись кӧснуналэ, 22-тӥ оштолэзе, 10 часысен «Удмурт Кенеш» Ижкарысь Кызьпу арамаысь (Кеч паркысь) жуг-жагез утялтыны ӧте. «Фейсбукысь» группаын со сярысь ивортэ огазеяськонлэн вице-президентэз Алексей Серебренников. «Удмурт Кенеш» огазеяськон вань мылкыд карисьёсты ӧте жуг-жагез утялтон ужрадэ. Лыктоно ужан дӥськутэн, сьӧрады басьтоно перчатки но шулдыр мылкыд. Ижысь Индустри ёрослэн администрациез ужан тӥрлык сётъялоз», — верамын ивортонын. Кызьпу арама Ижысь удмуртъёслэн улоназы нимаз иты инты басьтэ. Вань веранъёс, вашкала дыръя отын удмуртъёслэн вӧсяськон интызы вылэм шуыса. Нош асьме вакытэ 2002-тӥ арысен со паркын карын улӥсьёс понна «Гербер» радъяське, озьы ик «Выль» праздник ортчылэ. Тегъёс: Мерлык Ижкар Удмуртия УдмуртКенеш паркъёс утялтон-чебертон  